
SKLAD - ZAGREB 1935 


TISAK ZAKLADE TISKARE NARODNIH NOV INA 


Štampajući u ovoj brošuri predavanje našeg surad- 
nika Zlatka Grgosevića uredništvo » Sklada « je uvje- 
reno, da je to samo početak, te se nada, da te naši 
ugledni stručnjaci iz raznih područja nauke i umjet- 
nosti svojim prilozima nadopuniti ovdje izložene misli. 

U ovom je predavanju muzičar Grgosević dao za 
svoju struku zaokružen pregled činjenica i ideja, koje 
daju obilježje SKLAD-u kao kulturnom pokretu. Bilo 
bi dobro i potrebno, kad bi kompetentni stručnjaci i 
u ostalim umjetnostima, pa i u nauci, iznijeli na sličan 
način svoje poglede, ideje i osnove — u savezu sa ži- 
votom i kulturom hrvatskog seljaka. 

Programatske takove studije spremni smo štampati 
u ovakovom obliku, kao brošure , a manje članke i 
prijedloge — pa dolazili oni i od najmlađih kulturnih 
pregaoca — u smotri »Sklad«, jer smo uvjereni, da 
populariziranjem djela s područja narodne kulture vr- 
simo važnu misiju , radi koje je SKLAD i osnovan. 

Zagreb , o Uskrsu 1935. 


Uredništvo »Sklada« 


Svi osjećamo težinu krize, koja je pogodila našu 
civilizaciju. Svjedoci smo raznovrsnih pokušaja, koji 
idu za tim, da ublaže tu krizu. 

Kriza nije dovela u pitanje samo materijalna dobra, 
nego se je protegnula i na duhovna. Stvaranje du- 
hovnih dobara ostalo je bez jasne orijentacije. Traži 
se nešto novo, što bi dalo duhovni biljeg životu da- 
našnjeg čovjeka. 

Traži se neki sveobuhvatni izražaj, koji bi trebao 
da namiri dnevne potrebe i očekivanja ljudi koji tvore 
veoma šarenu, veoma prostranu i veoma neizjedna- 
čenu ljudsku zajednicu. 

Svi nešto tražimo. Svi nešto očekujemo i nadamo 
se nečem. 

Malo ima nade, da ćemo naći put iz ove krize, 
ako točno i jasno ne ustanovimo pravo stanje našeg 
kritičnog položaja. 

Mi danas proživljujemo krizu civilizacije. 

Razmotrit ćemo ponajprije, od koga smo primili 
tu civilizaciju i — što smo platili za nju. 

Hrvatski je narod primio civilizaciju od svojih la- 
tinskih susjeda : od Rimljana. Rimljani su donijeli na- 
šemu narodu kršćanstvo, ali i svoju latinsku kulturu, 
iz koje se je razvila današnja civilizacij'a — kao opreka 
narodnim kulturama. 

Sadržaj pojma, izraženog sinonimnim izrazima »kultura« i 
»civilizacija«, shvaća se vrlo različito. U ovoj studiji upotre- 
bljeni su ti izrazi u značenju, koje im je dao zapravo prvi 
hrvatski etnolog i seljački ideolog dr. Ante Radić, a razradio 

Rudolf Herceg, i u kojem značenju ih konsekventno upotre- 
bljava smotra »Sklad«. 

U raspravi »Kako čovjek postaje čovjek«, koja je prviput 
izišla u almanaku »Božićnica« za godinu 1910., a godine 
19 32. je preštampana u posebnoj knjižici, dr. Ante Radić 
tvrdi : 

» Štogod je čovjek ikad igdje učinio i stvorio , da mu život 
bude lakši i ljepši, zove se kulturni cin , kulturno djelo, a sve 
skupa , sto je vise ljudi u tu svrhu učinilo, ili sto je jedan 
narod u tu svrhu načinio, naime: da mu bude bolje i ljepše, 
— to se zove kultura .« 

Od toga je Rudolf Herceg napravio formalnu definiciju: 

» Kultura je skup materijalnih i duhovnih dobara , koja 
služe osiguranju, olakšanju i poljepšanju ljudskoga života .« 

Dru. Radiću civilizacija znači rad i napredak grada, a kul- 
tura napore generacija i tradicije sela. 

Po Hercegu: ista definicija vrijedi uglavnom i za civiliza- 
ciju; i kultura i civilizacija označuju stvarno isti pojam — isti 
im je cilj : lakši i ljepši život — razlikuju se »samo« s obzirom 
na postanak i konsekvencije. 

Tvorac kulture, njezin subjekt, je narod kao kolektivj 
svaka kultura je emanacija narodne kolektivne duše, pojedinci 
su joj formulatori, interpretatori. Zato je narodna (seljačka) 
kultura sadržaj narodnosti. Naprotiv civilizaciju stvaraju 
(podjednako na cijelom svijetu) pojedinci, specijalisti i — 
strojevi . . . Zato je civilizacija kosmopolitska. 

Dr. Ante Radić reasumira spomenutu svoju raspravu ovako: 

»Civilizacija i njezino kozmopolitstvo trga čovjeka od nje- 
gova naroda i domovine, pače i od roda. Civilizovan čovjek 
odriče se svega svoga i posebnoga, a prima sve tuđe i opće. U 
prvo vrijeme godi mu ta novost, a za malo mu je dosta civi- 
lizovane jednoličnosti. Niti koga ljubi, niti se koga stidi, niti 
se koga boji. Njegov je sav svijet i njegov nije nitko. Ovakav 
čovjek, riješivši se sveze s rodom, s narodom i domovinom, a 
ne mogući se svezati s cijelim svijetom, često se izgubi, postane 
kao otrgnut list na vjetru: sve mu je svejedno, pa i ono, što 
je zlo. Staroga poštenja i domaćega veselja nestaje. Čovječji 

život postaje pust, a ispunja ga samo trka i jagma za golim 
kruhom, jer do ideala civilizacije rijetko se tko uzdigne. 

I tako civilizovan čovjek postaje opet sličan divljaku, komu 
je jedina briga svakidanji kruh: civilizacija uništuje kulturu, 
jer kulture nema bez doma, bez roda, bez poštovanja ili kulta 
onoga, što su nam stariji ostavili, a — civilizacija sve to briše. 

U ovoj opreci između kulture i civilizacije svakako je — 
uza svu važnost civilizacije — sigurnije, bolje i srcu čovje- 
čjemu milije: čuvati kulturu, to jest čuvati i poštivati ono, 
što su nam djedovi ostavili i u čemu smo odgojeni . . .« 

(U potkrepu ostalih svojih tvrdnja u ovom uvodu poziva se 
autor na »Osnovu za sabiranje i proučavanje građe o narod- 
nom životu«, koju je napisao dr. Ante Radić jbš godine 
1 89576., a koju je Jugoslavenska akademija znanosti i umjet- 
nosti u Zagrebu izdala prviput 1897., a drugiput 1929.) 

Iz IX. stoljeća poslije Krista imamo latinsku listinu 
hrvatskog vladara Trpimira. U X. se vijeku održa- 
vaju već na hrvatskom tlu sabori hrvatskih kršćanskih 
biskupa, pa se stvara zaključak, da se ima služiti Hr- 
vatima kršćanska služba na latinskom jeziku. Tu je 
učinjen početak za sustavno »latiniziranje« hrvatskog 
naroda. 

Kako je došlo do toga ? 

Dugo je trebalo, dok je mogao hrvatski vladar sa 
svojim velikašima povjerljivo raspravljati s Latinom, 
na latinskom jeziku. 

Nije moj cilj, da ovdje pronađem sve niti, koje su 
povezale hrvatske vladare i velikaše s Rimljanima. 

Neka bude dosta, ako kažem, da je trebalo mnogo 
dugih napora, pregovora, a možda i sile, doik su se 
odijelili predstavnici od svojega naroda i priznali tuđe 
za bolje, ljepše i zgodnije. Hrvati su dobili svoju prvu 
gospodu . 

Gospoda su se razlikovala od »prostoga naroda« 
po tom, što su prihvatila tuđu kulturu. 

Poznato je, koliko su držali do sebe i do svoje kul- 
ture Grci i po njima Rimljani. Tko nije bio Grk i 
Rimljanin, bio je smatran barbarom. 

Nije čudo, ako su »barbari«, koji su pristali > uz 
Rimljane, — dakle nova hrvatska gospoda — počeli 
prezirati narod, iz kojega su nikli. 

U tom su im pomogli još i »misionari« (Latini), 
koji su širili kršćanstvo među hrvatskim narodom. Ne- 
pokršteni dio naroda, koji je živio najviše po selima 
uz plug i motiku, nije mogao tako lako primati svega 
onoga, što su primala njegova besposlena gospoda. 

Latini su zvali seljake »paganima«, a sami su seljaci 
okrenuli taj izraz u »poganin«. Toliko su strahota pri- 
čali građani narodu o paganima, t. j poganima po nji- 
hovu, da je fantazija samoga naroda stvorila iz toga 
pojma nekakva strašila (»poganice«, »buganci« itd.). 

Između hrvatske gospode, koja su se priklonila tu- 
đincima, i naroda pukao je jaz,, ikoji je kroz čitav 
srednji vijek i kasnije još gutao uzdahe za pravicom i 
čovještvom, suze nad krivicom i nečovještvom, pa se 
ipak nije zajazio. 

Sukob dviju kultura rodio je na jednoj strani prezir 
i zametavanje, a na drugoj mržnju i zavist. 

Konačno je feudalni sistem stvorio od naroda roba. 

Gospoda, koja su se popela na grbaču zarobljenog 
naroda, postepeno su napredovala u novoj, primljenoj 
civilizaciji. 

Sam narod nije osjećao nikakvih blagodati gospod- 
ske civilizacije. Premda je robovao, narod je sačuvao 
svoju kulturu . , 

Kultura »prostoga naroda,« je trajala kroz sve pe- 
ripetijq, paralelno sa civilizacijom gospode, ne izgu- 
bivši gotovo ništa od svoje bitnosti. 

Prošla su stoljeća . . . Daleko su iza nas počeci na- 
rodne kulture i gospodske civilizacije. * 

Danas smo svjedoci krize civilizacije, čiji smo i mi 
pripadnici. S nama su zajedno dionici sviju posljedica 
ove krize i naši seljaci. 

Dok nas ekonomska strana krize pogađa podjed- 
nako', dok strada selo i grad, postoji ipak neka razlika. 

Ekonomska se je kriza proširila i na duhovnu pro- 
dukciju nas, civiliziranih stanovnika grada. Ona, na- 
protiv, nije izvršila jačeg utjecaja na duhovnu kulturu'' 
sela. 

Mi u gradu uzalud tražimo pisanu ili govorenu 
riječ, sliku ili muziku, koje bi nam mogle dati stalo- 
ženi izraz naše savremene stvarnosti, a s tim i vedriji 
pogled u budućnost. 

Na selu je drugačije. Premda je ekonomska bijeda 
žestoko pogodila selo, ipak ono žilavo čuva i podržava 
tečevine svoje kulture. 

Za vrijeme ljetnih praznika boravio je tri dana u 
Međimurju naš muzikograf dr. Žganec. U tri je dana 
sabrao preko 120 pjesama, koje nije prije toga još 
čuo, ni zabilježio. Među njima je bio i lijep broj ta- 
kovih, koje su nastale u najnovijem vremenu. 

To napominjem i naglašavam, jer u gradu postoji 
mišljenje, da je selo preživjelo već svoje »epsko«' raz- 
doblje i da više duhovno ništa ne stvara. 

Uzmemo li u obzir, da je seljak premetnuo preko 
svojih leđa već mnogu nevolju, da je svoj opstanak 
plaćao tvrdim žuljevima na ruci i potocima krvi svojih 
sinova, — moramo se pitati, kako se je seljak mogao 
oduprijeti nadiranju civilizacije i kako je očuvao te- 
melje svoje kulture? 

Prije sam već kratko izložio sudbinu hrvatskog na- 
roda u nekim odsjecima njegove prošlosti. Okolnost, da 
su civilizirana gospoda mrzila »prosti narod«, kojemu 
su dopustila samo to, da im bude rob, da za njih svr- 
šava najteže poslove i da ih tim radom prehranjuje, 
odijelila je gospodu od seljaka. 

Seljaci su ostali na svojem, a gospoda su potražila 
lagodniju nastanbu u gradovima. 

Gospoda su po diktatu civilizacije podizala svoj ži- 
votni standard, dok je seljak ostao u okviru životnih 
tislova, koje mu je davao njegov položaj na zemlji, 
u selu, i način njegova života. 

Uporedimo li to, kako seljak radi i počiva, tko mu 
je drag, a tko mrzak, što mu je pravo, a što krivo, 
kako se veseli i žalosti ,o čemu razmišlja, čega se boji 
i čemu se nada, razumjet ćemo, da je to potpuno raz- 
ličito od načina našega života i mišljenja u gradu: to 
je druga kultura! 

Seljak je sačuvao svoju kulturu upravo načinom 
svojega života. Gospoda su živjela drugim životom, 
pa su posmatrala seljaka sa stanovišta, na koje ih je 
postavila njihova civilizacija. U seljaku su vidjeli samo 
neuki i neprosvjećeni svijet. 

Tako se je rodila u gradu misao, da treba seljaka 
»prosvijetliti«. 

Seljak je ostao gluh na pretežnu većinu pokušaja 
njegova »prosvjećivanja«, osjećajući čitavim svojim 
bićem, a poučen i primjerima iz svoje prošlosti, da se 
importi gradske civilizacije ne mogu prirodno povezati 
s njegovom seljačkom (»barbarskom«,, »poganskom« i 
»prostom«) kulturom. 

Selj'ak uopće ne može primati nikakovih novotarija, 
koje nije u mogućnosti da preradi »na svoju«. 

b On se brani od civilizacije svojom mudrom reče- 
nicom : 

Glava je starija od knjige! 

Što njegova glava može da smisli, to je njegovo. 
Što je izvan dohvata njegova razuma, seljak ne pri- 
znaje za svoje. 

Pošto smo utvrdili, da hrvatski seljak ima svoju sa- 
morodnu kulturu, da je nisu mogle uništiti nikakove 
»krize«, pa ni ova današnja, razmotrit ćemo sada, na 
koji se način manifestira ta seljačka kultura u narod- 
nom životu, u običajima, zabavama, u poeziji, vjero- 
vanju, te znanju i mudrovanju seljaka. 


Sve podatke o tim pitanjima možemo naći u »Zbor- 
niku za narodni život i običaje južnih Slavena«, koji 
izdaje Jugoslavenska akademija znanosti i umjetnosti 
u Zagrebu, od god. 1896. do danas. 

Materijal za ove zbornike sakuplja se po osnovi 
dra. Ante Radića, koji je bio jedan od najboljih po- 
znavalaca seljaka i njihova života. 

Do danas je sabrano i sistematizirano već toliko 
građe, da svaki interesenat može naći u »Zbornicima« 
dostatno podataka o bilo kojem pitanju narodnog 
života. 

. Do danas je izdala Jugoslavenska akademija znanosti i 
umjetnosti u Zagrebu 54 knjige (sveske) »Zbornika za na- 
rodni život i običaje južnih Slavena.« 

Osobito su važne radnje, u kojima se — po »Osnovi« dra. 
A. Radića — prikazuje u cjelini narodni život nekoga kraja. 

Tako su opširno razrađeni: 

M. Lang: Samobor (Narodni život i običaji, knj. 16 — 19) 

V. Rožić: Prigorje (Knj. 12 i 13) 

J. Kotarski: Lobor (Knj. 20, 21, 23) 

K. Janjčerova: Trebarjem (Knj. 3 i 6) 

J. Lovretić: Otok u Slavoniji (Knj. 2, 3, 4 i 7) 

L. Lukić: Faroj (Knj. 24, 25, 26) 

F. Ivanišević: Poljica u Dalmaciji (Knj. 8, 9 i 10) 

V. Ardalić: Bukovica u Dalmaciji (Knj. 4, 5 i 7) 

I. Žic: Vrbnik na otoku Krku (Knj. 4, 5, 6, 7 i 15) 

I. Klarić: Kralje u Bosni (Knj. 6) 
fra A. Nuić: Duvno u Bosni (Knj. 4) 

Tu lezi dragocjen materijal za sve vrste umjetnosti, a i 
za svako kulturno stvaranje u narodnom smislu ! — A (ruku 
na srce!) tko to poznaje? ... 

Uz građu za narodni život i običaje ima u »Zbornicima« 
bezbroj rasprava, članaka i priloga, koji naučno obrađuju 
različna pitanja iz narodoznanstva. Navest ću — za ilustra- 
ciju — popis nekih priloga, koji duboko otkrivaju duh i način 
seljačkog umovanja. 

Što kazuje narod o »vukodlaku«? (Knj. 13). O »vilama i. 
vješticama« (Knj. 22). »Mora« (Knj. 26). »Izbor seoskog 
kralja u Dalmaciji (Knj 1 . 26). »Kako je postala zemlja?« 
(Knj. 12). »Koleda (Knj. 1 ). » Vjera u osobita bića« (Knj. 1) 
»Kmetstvo« (Knj. 23). »Narodna medicina« (Knj. 26). 
»Igre i plesovi« (Knj. 1). »Razgovori iz Otoka u Slavoniji« 
(Knj. 23). Ivanjski kriješ« (Knj. 10). »Žetva« (Knj. 11). 
»Rodbinski nazivi u Bosni« (Knj. 7). »Uskrsna jaja« (Knj. 
13). »Prilozi za istraživanje narodnih pjesama« (Knj. 25). 
»Narodna glazbena umjetnost u Dalmaciji« (Knj. 3 i 4). »O 
narodnom desetercu« (Knj. 8). »Pravo, koje živi u narodu« 
(Knj. 14 i 15). 

Dnevni događaji u seljačkom životu zrcale se osobito iz 
vjernih opisa samih seljaka u nekim svescima »Zbornika«. — 
Već je ovo dosta, da se uvidi, koliko je neiscrpno bogatstvo 
materijala sabrano u tim publikacijama o našem seljačkom na- 
rodu. To treba upoznati ! 


Ovdje ću se osvrnuti samo na građu, koja je u sa- 
vezu s duhovnim životom i umjetnošću seljačkog na- 
roda. 

Među poezijom i vjerovanjem seljaka nema prave 
granice. Svijet njegove duše prima neposretne utiske 
iz prirode, iz života, iz odnosa sa suseljanima, iz nji- 
hovih radosti, svečanosti, šala i žalosti. To je i razlog, 
što je narodna poezija puna vitalnosti, jasnoće i nepo- 
srednosti. 

Nije potrebno da istaknem, kako se narodna poe- 
zija dijeli na pjesme epskog karaktera (junačke pje- 
sme) i na liriku (ženske pjesme). 

Za nas je mnogo važnije jedno drugo pitanje. 

Poznato je, da se naša lirska poezija služi svim vr- 
stama stihova, od najkraćih do najdužih, dok se he- 
rojska ograničila samo na dvije vrste. 

Naučna su istraživanja dokazala,, da se naš stih ne 
može s uspjehom ukalupljivati u ritmičke formule sta- 
roklasičnih razmjera. Prema tome mi ne poznajemo 
utvrđenih »stopa«, trohejskih, jambskih, daktilskih itd. 
Tu su samo stihovi s odmorima, i bez njih. 

Naši ponajbolji pjesnici ipak još nisu u tom pitanju 
zauzeli neko odlučno stanovište. Još se uvijek samo- 
rodna ritmika našeg jezika ukalupi juje u staroklasičnje 
ritmičke formule. 

Čini se, da se naši pjesnici nekako plaše od toga, 
da njihova poezija ne postane slična primitivnim na- 
rodnim pjesmama, pa im se više sviđa to, da sile ritam 
našega jezika na poslušnost »vječnoj klasičnoj lje- 
poti«. 

Muzikalno uho osjeća u tom neki nesklad, pa nije 
ni čudno, što većina mlađih muzičara ne komponira 
liriku naših pjesnika,, nego posiže za narodnom poezi- 
jom, koja daje mnogo jasnije i određenije oblike ritma 
i metrike. 

Narod bez škola je izgradio svoju poeziju po in- 
stinktu. Muziku svojih riječi je on osjetio finim sluhom* 
pa je izgradio stihove četveraca, peteraca, šesteraca, 


11 


sedmeraca, osmeraca, deseteraca i dvanaesteraca. Je- 
danaesterce, trinaesterce i četrnaesterce možemo tako- 
đer naći u poeziji seljačkog naroda. 

Otkud toliko bogatstvo? 

Seljačka je poezija vezana uz rad, uz kretanje. Ima 
naučna pretpostavka, koja kaže, da izvjesne stalne 
kretnje određuju i neki stalni ritam, koji da se očituje 
u pjesmi, koja prati te kretnje. 

Ui pjevanoj pjesmi stoji ta pretpostavka u većini slu- 
čajeva. 

Uzmimo za primjer pjesme, koje se pjevaju u kolu. 
U našem narodu ima preko 30 različitih kola, koja se 
igraju različito, pa im je i simbolično značenje različno. 
Kad bi mogli odrediti, koje su prilike u pretkršćanskom 
životu hrvatskog naroda tražile, oblik nekoga plesa, bilo 
bi nam i to jasno. 

Razloge je izbrisalo vrijeme, ali je kulturna tradi- 
cija sačuvala kretnje i ritam tih plesova, popraćenih 
pjesmom. 

Osobito značenje imaju u narodnoj poeziji obredne 
pjesme , koje se pjevaju samo u određenim prilikama: 
na žetvi, u svatovima, na pogrebima, o Božiću (kole- 
darske), te u izvjesne praznike u godini (o Đurđevu, 
Ivanj-danu, o Spasovu dne itd.). 

Kolika je moć tradicije u narodu, vidimo i po tome, 
što su mnoge obredne pjesme sačuvale još i danas svoj 
ritualni značaj. 

Spomenut ću i primjerom popratiti nekoje. 

(Podaci o narodnoj poeziji, o njezinoj metrici i ritmici 
uzeti su iz »Predgovora IV. knjizi »Izabranih narodnih pje- 
sama« od dra. Nikole Andrića.) 

Među najstarije obredne pjesme spadaju dodolske . 
One se pjevaju ljeti, kad zavlada velika suša. 

Dodolski je obred neka vrsta narodnog teatra, u 
kojem poganski ritus određuje događaje. To je pra- 
stara molitva na više sile za kišu. Obred se sastoji u 
tome : 

U zapadnim štokavskim krajevima se u sušnim da- 
nima svlači jedan momak do gola, pa se zaogrće pa- 
praću, različnom travom i cvijećem, da mu se nigdje 
ne vidi koža. Ide s družinom od kuće do kuće,, pa igra, 
družina mu pjeva, a domaćice izlaze, pa izlijevaju na 
njega vodu. U istočnim krajevima nadoknađuje momka 
djevojka (danas ciganka), koja se onda zove »Do- 
dola«. Na zapadu se zove onaj goli momak »Prpac«, 
a cijela družina »Prporuša«. 

Dodole pjevaju ovako: 

Naša doda Boga moli, 
oj dodo, oj dodo le ! 

Da nam topi naša polja, 
naša polja i livade. 

Na dodi je košuljica, 
ni predena, ni vezena, 
već od zlata salivena. 

Kad svrše pjesmu,, obično domaćice daruju dodole 
i prporuše jajima, sirom, maslom itd. 

Iz poganskih vremena potječu i kraljicke pjesme } 
koje se pjevaju naročito među Bunjevcima i Šokcima 
o Duhovima ili Trojacima. 

Desetak do petnaest djevojaka, najljepše obučenih 
u svili i zlatu (Slavonija) idu sa sabljama u ruci, pa 
pjevaju svim ukućanima po redu: domaćinu, njegovoj 
kćeri, neženjenomu momku, popu, rataru, majstoru i 
djetetu. 


Djevojci, na primjer, ovako: 

Ovdje nama kažu, leljo, 
momu neudatu. 

Jal je vi udaj te, 
jal je nama dajte, 
da je mi udarno: 
za Ivana đaka, 
popova nećaka, 
koji perom piše, 
na orlovu krilu, 
pa on zapisuje 
oči djevojačke. 

U »Zborniku« ima nekoliko fotografija, koje pri- 
kazuju taj obred. 

Koledarske pjesme i običaji redovno se izvode uz 
Božić i Novu godinu (»Calendae«). Koledaju momci, 
polazeći od kuće do kuće. Tu budu darivani vinom i 
pečenjem, pa kad svrše, pozovu i seoske djevojke, da 
se zajedno pogoste. U Dalmaciji je taj običaj spojen 
s prastarim slavenskim skakanjem preko vatre, koju 
ondje upravo zovu »koledom«. 

Evo jedne koledarske za ogled: 

(Djevojci pjevaju:) 

Oj djevojko bljedolika, koledo! 

Što si tako bljedolika? L 

Jesi T Suncu dvore mela, 
ii Mjesecu konj’ sedlala? 

— »Nisam Suncu dvore mela, 
ni Mjesecu konj’ sedlala, 
tek stajala, te gledala,, 
gdje se vile s gromom bile: 
vile groma nadolješe, 
sestre brata nadigraše !« 


Mnogo bi nas zadržalo navođenje ostalih obrednih 
pjesama iz naroda, koje ću ovdje samo nabrojiti. 

Selima obilaze i »krstari« (krstonoše). Djevojke 
»lazarice« uoči Lazareve subote pjevaju pjesme o bi- 
blijskom Lazaru, kojega je Krist uskrsao. 

Žetelačke i mobarske pjesme pjevaju uz poljski rad 
i na mobama momci i djevojke. Ima ih ljubavnih, ša- 
ljivih, kraćih i dužih s pripovjedaćom sadržinom. 

Obilate su i prelačke pjesme, što se pjevaju uz 
prelo. One su ponajčešće šaljive. 

Nema u selu svatova bez pjesme. Ne može se ni 
pregledati obilje tih pjesama. U nekim su krajevima 
svedeni svatovski običaji u čitav ceremonijal. 

Za svaki momenat svatovskoga obreda nalaze se 
osobite pjesme: kad pletu vijenac djevojci, kad je če- 
šljaju, kad krenu po nju, kad se djevojka oprašta od 
roditelja,, braće, sestara i drugarica, sve dok ne stupi 
u svoje »nove dvore«. Isto se tako pjesmom »otprema« 
i mladoženju. 

Svatovski obred u narodu ima toliko vizuelne i du- 
ševne akcije, da omogućuje obradu i umjetniku: na 
platnu, u muzici i na sceni. 

Prije nego što svršim govoriti o obrednim pje- 
smama, moram spomenuti još »naricaljke za mrtva- 
ce m«. 

Ima krajeva s obligatnim »narikačama«, koje se 
unajmljuju, da žale za pokojnikom. U Paštrovićima se 
hvataju žene za ruke, kao u kolu, pa se klanjaju nad 
mrtvacem i zapijevaju. Jedna počinje, a druge joj po^ 
mažu, izgovarajući za njom posljednje riječi (»aj me, 
bane«, »kuku, bane«, »lele, bane«). 

Premda su »obredne« pjesme najpotpuniji izražaj narodnog 
kolektiva, u kojem nastaju, ipak im naši skladatelji još nisu 
poklonili dovoljno pažnje, osobito u djelima za zbor i za 

scenu. Nigdje nije opravdani ji »zbor«, nego upravo onda, 
kad pjeva obredne pjesme. Bilo bi dobro, kad bi se sistemati- 
zirale i novima nadopunile obredne pjesme našeg naroda, a 
jbš bolje, kad bi se riječima dodale i originalne narodne me- 
lodije, koje još i danas postoje u svim dijelovima seljačkog 
naroda. • 

Naši skladatelji su obradili u zbornim ciklusima ove narodne 
obrede: svadbu, koledu, žetvu, dodole, kraljički obred te nari- 
canje nad mrtvim. Kako se vidi, mnogi obredi još čekaju na 
to, da budu glazbeno obrađeni. 


Nakon ovog pregleda važnijih oblika narodne poe- 
zije, moram se zadovoljiti konstatacijom, da je na- 
rodna poezija već dugo- prestala vršiti utjecaj na hr- 
vatsku književnu liriku. 

Vrijedno bi bilo znati, jesu li naši književnici odba- 
cili zdravlje i jedrinu mišljenja, kakovo nalazimo u na- 
rodnoj pjesmi, sa namjerom, da to zamijene svojim 
ličnim doživljajima. 

Po pretežnim rezultatima književne pjesničke pro- 
dukcije bi mogli kazati, da velik broj naših literata 
slabo poznaje narodnu poeziju, njezin duh i njezin 
zadatak, pa prema tome ni ne mogu ti literati da od- 
bace nešto, čega ne poznaju. 

Tek što živimo kroz par generacija u nekoliko većih 
gradova, već smo zaboravili, da smo došljaci sa sela. 
Jače ili obzirnije izraženo preziranje i podcjenjivanje 
narodne kulture je posljedica naše civilizacije, koja nas 
duhovno rastočuje i gura u krizu. . . 

Okružuju nas sela i seljaci, koji još uvijek stvaraju 
nove varijante, a nalaze i nove oblike svojih pjesama. 

U našoj se književnoj lirici također variraju poznate 
teme. Iz te lirike čujemo plač i jauk o težini života, o 
hladnim zidovima bijednih soba, o gladi, umiranju i 
mržnji. Sve se to neprestano ponavlja. 

Zdravlje i bolest, život i smrt su kontrasti, koji 
danas povlače granicu između seoske i umjetne lirike. 
Svakomu je slobodno da odabere onaj duhovni izraz, 
koji je bliži njegovu životu. 

Na ovome mjestu treba upozoriti na jedno ime u našoj 
umjetnoj lirici. Pred 20 godina je poginuo u ratu pjesnik 
Fran Galović , koji je finom intuicijom ušao u duhovni svijet 
podravskog seljaka, pa je stvorio nekoliko kajkavskih pjesama, 
u kojima je osjetio u svoj punoći raspoloženje oko jesenskih 
dana berbe u vinogradima. Za primjer navodim dio njegove 
pjesme » Mojem ocu«: 

Ja tebe dajem ove pesme moje, 

To najlepši je i jedini dar, 

Kaj znam i morem dati; primli bar 
To zadnje cvetje domovine svoje. 

Spred naše kleti ovo cvetje za te 
Ja nabral jesem i vu pesmu zvil, 

Tam gore dok sam s tebom samem bil 
I gledel, kak so dalko zvezde zlate. 

Ti razmel bodeš ove drage glase 
I v sreo ti bo teške, ja to znam, 

I ti si, kak i ja, tak strašno sam, 

Ti z menom skupa čakaš stare čaše. 


Koliko je bio Galović srcem povezan uza seljačku sredinu, 
iz kojb se odmetnuo u grad, izrazio je najljepše u pjesmi — 
starom kestenu: 

A1 poveč mi, dok skupa smo tak sami, 

Kaj tebe ova zemla niš ne mami? 

Ja nazaj več nemrem, da bi baš i štel, 

Drugi me je život odnesel i zel. 

A1 ove život lepši je i slajši, 

I da ga poznaš — tu bi ostal rajši ! 

Vu tem kraju samo poznam svojo bol, 

Zato sam zakopal ovde srca pol. 

S tom je pjesmom Galović opjevao tugu mnogog seljačkog 
sina, koji razmišlja nad onim, što ga je odijelilo od rođene 
grude. 

U novijoj literaturi ima malo djela, iz kojih bi mogli 
upoznati život, rad, dušu i želje naroda. Pišu se ro- 
mani o nesreonim sudbinama pojedinaca ili čitavih go- 
spodskih obitelji, pa se to smatra literaturom, koja nas 
stvarno reprezentira pred nama samima i pred tu- 
đinom. 

Kod nas pišu literaturu samo izabrani, i to izabrani 
između 15% od sviju stanovnika, pa čudnim slučajem 
zaboravljaju na ostalih 85% stanovnika, koji također 
imaju pravo na život, koji pate svoje nevolje i čekaju 
na snažnu riječ utjehe. 

Dvije kulture, gradska i seoska, vidimo opet, ne 
traže kontakta među sobom, pa ne nalaze ni zajedničke 
istine o životu, nego se ograničuju svaka na svoj dje- 
lokrug. 

»Tko da piše za neuki narod? Za »muže«, koji i 
onako ne čitaju ništa, osim kalendara?« 

Više sam puta slušao takove prigovore, razgovara- 
jući s nekim našim književnicima. Uvjeren sam, da u 
tom nemaju prava. 

Umjesto da se stvara literatura o nekim pojavama, 
koje izumiru u našem životu i društvu, umjesto da se 
literarno tretiraju kupoprodajni ugovori raznih grad- 
skih udavača i da se rješavaju problemi bračnih raz- 
mirica i komedija, te da se umjetno stvara literatura 
na takovim »klasnim« linijama, koje jedva kako zadiru 

u srž samoga naroda, trebalo bi tražiti istinu o tome, 
koji su razlozi današnjoj bijedi seljačkog naroda? 

Seljački nam narod nije na nedohvat. Ako se spu- 
stimo preko Zagrebačke gore, u prva sela, naći će se 
obilje sižeja. 

Evo samo jedan primjer: 

Ima u Zagorju tvornica. Zaposluje samo žene i dje- 
vojke, koje dnevno zarađuju po 10 dinara. Seljaci ne- 
maju novaca. 10 dinara je na selu velika svota. Odlaze 
seljačke žene na čitav dan u tu tvornicu. Kod kuće su 
muževi, braća i djeca. Muževi rade u polju. Djeca 
sama u kući. Nema ruke da ih redi i u redu drži. Pod- 
noć se vraća majka, iscrpljena od umora. 

Prolaze mjeseci, možda i godine . . . 

Na seoskom groblju ciliče malo zvonce. Nose drven 
kovčeg, pa drugi, pa za koji dan opet tako . . . 

Kuka seljak ovako : »Ubila je sušica ! Išla je u pro- 
kletu fabriku. I djeca su bolesna; sve je gospodarstvo 
uništeno. Tako vam je fabrika načinila svoje !« 

Problem seljaka i radnika, života na malom seoskom 
gospodarstvu i rada u tvornici,, objašnjava se svakomu, 
koji zađe među taj svijet, samo — »preko gore«. 

Seljak krvavo osjeća taj problem, koji ga zatire i 
ganja s rođene grude. On o njemu govori mudro i je- 
dino ispravno. 

Dužnost je literature da služi istini. 

Nije li život »preko gore« istina, toliko bliza grad- 
skom književniku, koji traži sižeje i — savremenu 
stvarnost? . . . 

U literaturi — i u našoj i svjetskoj — ima malo djela, u 
kojima bi bio od ražen život i rad seljaka na zemlji, a pogo- 
tovo je malo takvih, u kojima su ispravno prikazane prilike i 
tegobe, koje sprečavaju seljaka u njegovom duhovnom i ma- 
terijalnom razvoju. Gradski književnici — i oni, koji su htjeli 


biti »narodni« — opisivali su samo gradski svijet, građane i 
radnike i njihove probleme, selj'aci su im samo dekoracija ili 
prelaz u »savršeniji« gradski život. Pa i kod najsocijalnijih 
i najnarodnijih književnika gledanje na seljačke probleme 
samo je donekle ispravno i točno. Seljaka promatra gradski 
književnik često površno, pa — u koliko ima i sućuti za nje- 
gove brige i boli — ne zna, kako da izrazi u njegovo ime 
protest protiv zapreka i nedaća, koje stvaraju bijedu i nesreću 
u seoskom životu. 

Ipak bi bilo dobro, da naročito mlađi čitatelji pročitaju što 
više takvih djela, koja obrađuju seljačke probleme, da o tom 
razmisle i uredništvu »Sklada« jave svoje mišljenje. Evo ne- 
koliko takovih djela: 

Reymont: Seljaci (Jesen, Zima, Proljeće, Ljeto). S polj- 
skoga preveo dr. Julije Benešić. (Napisano prije 30 godina, 
izlazilo 1902. — 9. u »Tygodniku Illustrowanom«. Nagrađeno 
Nobelovom nagradom 1925.)- Matica Hrvatska izdala 1928., 
2931 -, 1934 . 

Jean Giono: Žetva . S francuskoga preveo dr. Josip Bogner. 
Izdala Binoza 1935. 

Milo Urban: Živi bic I. i II. Sa slovačkoga preveo Srećko 
Kirin. Izdala Zabavna Biblioteka 1933. 

Ivan Olbracht: Hajduk Nikola Šuhaj. Sa češkoga preveo 
Ljudevit Jonke. Izdala Zabavna Biblioteka 1934. 

Prave seljačke literature — a i uopće dobre literature 

0 seljacima — u kojoj bi umjetnički bio iznesen zbiljski se- 
ljački život, mi Hrvati na žalost još nemamo. I kod onih 
pisaca, koji su seljačkomu narodu najbliži, ima više problema 

1 sugestija, nego života. Takovi su naročito: 

Miskina-Pavlek : Za svojom zvijezdom . (Izdala Seljačka 
Sloga, 1926.) 

Andrija Kovačević: Kriješ (Vlastita naklada, 1926.) 

Stjepko Vrtar: Veliko proljeće (Izdala Matica Hrvatska, 
1933) 

(Andrija Kovačević je izrazitiji i jači u svojim kritikama, 
naročito u kritici Zoline »Zemlje«, Vrtarova »Velikog pro- 
ljeća«, Urbanova »Živog biča« i Jack Londonova »Zlata«, a 
od Vrtara se očekuje — nastavak . . .) 

Posebno mjesto zaprema Anđelinovićeva fotomontaža » Ro- 
bovi zemlje «. Izdala Binoza 1934. (Anđelinoviću je jedan 
seljak u »Seljačkom svijetu« odgovorio, da seljaci nisu robovi 
zemlje nego novca . . .) 

Ovamo bi možda mogli ubrojiti i glazbena scenska djela: 

Vilović-Odak : Dorica pleše 

Rudolf Matz: Božična priča . 


Uz narodnu poeziju je usko vezana i glazba. U sve- 
ukupnoj narodnoj muzici zauzima naša, iza ruske, 
prvo mjesto. 

Uzmemo li u obzir, da se je sva muzika civiliziranih 
naroda razvila iz muzike »prostoga« naroda, moći 
ćemo točnije ocijeniti kulturnu važnost narodne muzike. 

Danas su narodi na Zapadu već skoro dovršili djelo 
izgradnje svoje muzičke kulture. Gotovo svuda osje- 
ćamo pad, klonulost i prazninu sadržaja. Muzika civi- 
liziranih naroda je dospjela na put, po kojemu se luta, 
traži, ali se ne izlazi, niti se što vrijedna nalazi. Poje- 
dinci pjevaju pjesmu svojeg tužnog udesa, a množina 
nema za to shvaćanja, prelazi preko toga i traži ne- 
prestano nove senzacije. 

Komponiraju se »modna« djela, koja životare par 
godina i onda odlaze u zaborav, jer nemaju životne 
moći, kojom bi se mogla oduprijeti vremenu. I muziku 
je pogodila »kriza« ! 

Kako je kod nas? 

Čuli smo već, da u hrvatskom narodu nastaju još i 
danas nove pjesme i da se tu nalazi još veliko obilje 
muzičke građe. 

Tek pred nepotpuna dva decenija počeli su naši kom- 
pozitori sistematski stvarati djela, koja su se naslonila 
0 narodnu melodiju,, tekst ili obred. 

Sve što je u tom smjeru stvoreno prije, nije ni sadr- 
žajno, ni idejno jače i kritičnije povezano s narodom. 

Prikazat ću važnije etape u razvoju novije muzike 
kod nas. 


Hrvatsko glazbeno stvaranje dolazi prvi puta do jače istak- 
nutog značenja za ilirskog pokreta. Početkom 19. stoljeća budi 
6e narodna svijest. Glavni su pokretači predstavnici hrvatske 
aristokracije, koja doduše ima dodir sa seljakom, ali ne stvara 
kulturni preporod za seljaka, nego za građanina, jer — gra- 
đani su onda bili »narod« . . . 

Ilirci nalaze sredstva, kojima potiskuju najezdu njemačke 
i talijanske glazbe, pa njoj suprotstavljaju vrele patriotske 
pjesme s tekstom budničkog karaktera. Te pjesme nemajhj sla- 
venskog glazbenog sadržaja, jer su građene po principima 
njemačkog »Lieda« i talijanske »canzone«. Ipak, i takove, one 
djeluju elementarno, te dovode do pobjede hrvatsku riječ , a 
s njome i osnovne ideje ilirskih domorodaca. 

Mnogi glazbeni amateri, nedostatno tehnički izobraženi, 
komponiraju skladbe, koje služe vođama pokreta kao propa- 
gandni materijal. 

Pojavom Vatroslava Lisinskoga, rođenog umjetnika i glaz- 
benika, dobiva hrvatska umjetna glazba i kvalitativno dopri- 
nose visoke vrijednosti. Sinteza Lisinskovog artizma i njegovog 
pronicavog ulaženja u duh narodne glazbe dana je u junačkoj 
operi »Porin«. S tom su operom Hrvati dobili djelo, koje do- 
lazi na časno mjesto među »narodnim operama« sviju Slavena 
(Glinka, Moniuszko, Smetana). Karakteristična je činjenica, 
da sam Lisinski nije doživio izvedbu svojega »Porina«, koji 
je prviput izveden tek pedeset godina nakon njegove smrti. 
Smrću Lisinskoga i uvođenjem apsolutizma nastaje opća kul- 
turna mlohavost, koja se očituje i u glazbi. Nastupa era dile- 
tanata i diletantiziranja, koju smijemo nazvati besplodnom za 
razvoj narodne glazbe u Hrvatskoj. 

Glazbeni se život nanovo budi i postavlja na stručne temelje 
pojavom Ivana pl. Zajca u Zagrebu. Njegov je idejni rad 

tuđinski obilježen, ali je zato pedagoško i organizatorno dje- 
lovanje Zajca u Zagrebu veoma plodno i korisno. 

Prelazim preko ushita, koji su pratili brojne izvedbe Zaj- 
čevog »Nikole Šubića Zrinjskog«, i ne analiziram rad nje- 
govih suvremenika Vilhara, Eisenhuta, Novaka i drugih ne- 
kih, jer tu možemo naći jedva što, čime bi narodna glazba i 
njezine značajke bile svijesno propagirane. Težište je bilo na 
riječima . . . 

Tek u jeku velikog rata oživljava opet ideja narodne glazbe 
u Zagrebu. Ruske, češke i slovačke narodne pjesme — a uz 
njih »Rukoveti« St. Mokranj'ca i prve harmonizacije hrvat- 
skih narodnih pjesama — oduševljavaju one Zagrepčane, koje 
je sudbina očuvala od strahota na fronti. To je bila prije 
svega omladina , koja se je napajala i oduševljavala na svježim 
izvorima narodnog ritma i melosa. 

Lijep broj autora pristupa djelu stvaranja narodne glazbe. 
Tu spominjem osobite zasluge muzikografa i skladatelja dra. 
V. Žganca, koji je otkrio glazbenu dušu Međimurja. Njeguju 
.se regionalni glazbeni izražaji, pa u Zagrebu slušamo poste- 
peno muziku iz dalmatinskih, kajkavskih (zagorskih, prigor- 
skih i podravskih) krajeva, melodije iz Bosne, Istre, Slavonije, 
Bačke, Banata, glazbu Bunjevaca i Hrvata iz Gradišća, uz 
narodne melodije iz Srbije, Crne Gore i Bugarske. Obrađi- 
vači su gotovo svi živi skladatelji, koji osobito rado harmoni- 
ziraju, obrađuju i komponiraju u glazbenom jeziku kraja, u 
kojem su rođeni. 

Osnivanjem zadruge SKLAD omogućeno je svakom neza- 
visnom skladatelju da surađuje i unapređuje narodni glazbeni 
izražaj u svim vrstama kompozicijskih oblika. Zadruga štampa 
takova djela, u svojem glasilu donosi idejnu i tehničku njihovu 
analizu, pa tako vrši važnu kulturnu misiju kod čuvanja i 
reproduciran ja čiste narodne muzike. Do danas ne postoji još 
ni jedna slična ustanova s istim ciljem u zemlji. 

U tehničkom pogledu možemo opisati djelovanje poslije- 
ratnih skladatelja ovako: 

Ponajprije se je harmoniziralo, t. j. priređivalo £a 
zbor, ili za glas sa pratnjom klavira narodne melodije, 
koje su bile uzimane iz tuđih zajpisa, ili iz neposrednog 
dodira s narodnim pjevačima. 

Slijedilo je obrađivanje narodnih tema i motiva u sa- 
mostalno uobličene kompozicije s narodnim tekstom. 

Nastajale su i samostalne kompozicije, ponajviše 
narodnih tekstova, na vlastite teme, koje su bile obično 
složene u zaobljeni ciklus. 

Postepeno su se javljali autori s djelima komorne 
muzike i djelima za veći orkestar, u kojima su se na- 
lazile originalne ili prerađene narodne melodije. 

Napokon su stvarana djela za muzičku scenu (opere, 
baleti, drame s muzikom), u kojima se je prikazivao 
život seljačkog naroda, ili je scenarij bio izrađen po 
kojoj narodnoj legendi ili priči. 

Kad uzmemo u obzir sve, što je u muzici stvoreno u 
razmjerno kratkom vremenu, moramo uvidjeti, da je 
muzika kod nas, u posljednja dva decenija, znatno na- 
predovala i da je dala nekoliko jačih djela na svim 
područjima stvaranja. 

Osobito je važno istaknuti, da su samo muzičari tra- 
žili kontakt s narodom, kojemu su prilazili s različnim 
metodama i s različnim uspjesima. 

Dok se među kompozicijama za zbor i za pjevački 
glas sa pratnjom nalaze najbolja djela kod nas stvo- 
rena, dotle su djela pisana za scenu znatno manje 
uspjela. 

Kako to? 

Stvarajući opere i balete, u kojima je pjevao i igrao 
narod, nisu naši autori riješili problema: kad narod 
pieva, kad i kako on igra? 

Posljedica toga bila je stilizacija za scenu. 

U čemu je ta stilizacija? 


U »operi« su pjevači obučeni u* seljačko ruho. Reda- 
telj izradi kretnje, da budu kako tako slične seljač- 
kima. Čim jedan »stilizirani« seljak otvori usta i za- 
pjeva, odmah je svakomu jasno, da taj seljak ne go- 
vori svojim prirodnim jezikom, niti izrazuje svoje osje- 
ćaje prirodno — seljački. 

U jednoj operi pjeva »stilizirana« seljakinja ovo: 

Stan, ah, stan, 
ti moj si sreće san, 
ti moj si bijeli dan! 

Ne ulazim u to, koliko su vrijedni sami stihovi. 
Važno je to, da seljak nikad ovako ne misli, pa ni ne 
pjeva. (Tu je libretista bio nepoznavalac sela i se- 
ljačkog života, a kompozitor se nije mnogo osvrtao 
na dramatsku uvjerljivost teksta.) 

Kad gledamo »stilizirane« narodne plesove, hoćemo 
ili nećemo., oni nas podsjećaju na varijeteje, u kojima 
putujući plesači plešu stilizirane »čardaše«, »kaza- 
čoke«,, »polke« i »hopake«, uvijek s istim kretnjama i 
s istim izražajem. To još nije nikakovo zlo, jer svatko 
plaća sebi onakovu zabavu, u kojoj može uživati. Ne- 
prilika je samo u tom, što u kazalištu »stilizirani« se- 
ljak ne prikazuje seljaka, ne prikazuje ni njegov život, 
njegove misli, ni kretnje, a ne prikazuje ni građanina, 
jer građanin ne nosi seoskog odijela, ni ne igra pred 
crkvom u kolu. »Stilizirani« seljak na pozornici je ne- 
kakav teaterski »robot«, koji izvodi izvjesne kretnje, 
pobuđuje veselost i omogućuje pobiranje ulaznine. 

Kad bi se pitali, koji je uzrok slabim uspjesima »narodnih« 
opera i baleta, mogli bi kazati : 

Daleko pretežna većina naših autora stvara »narodna« ka- 
zališna djela, u kojima su akteri seljaci. Ali ti seljaci ne žive 
u tim djelima svojim prirodnim životom, ne govore svojim 

prirodnim jezikom, ne odnose se prema svijetu i svojoj okolini 
u skladu s načelima svoje seljačke kulture. 

Koji su razlozi? 

Ima ih više. 

Neki autori ne vole mnogo razmišljati o svojem sujetu. 
Kako napisu, tako prikažu, osiguravši si uspjeh imitiranjem 
nekog »prokušanog« sličnog (ali tuđeg) sujeta. 

Drugi si daj'u više truda, pa konzultiraju razne »surad- 
nike«, stvaraju si »svoj« pogled na selo i seljaka i — ne do- 
laze ipak do cilja. 

Jedni su i drugi promašili! 

Zaboravili su, da je selo i seljak jedna kultura, a grad i 
građanin druga. 

Stvarajući ovdje neke kompromise, dospjeli su do granice, 
koja se zove — smiješnost. 

Treba pitati, tko je smiješni ji? 

Kad seljak obuče gradsko odijelo, on je prestao biti seljak 
i otpao je iz svojeg kulturnog kruga. 

Kad građanin obuče seosko odijelo, on ostaje građanin, jer 
skida to odijelo, čim se vrati kući sa maskiranog plesa. 

Seljak oblači gradsko odijelo iz nužde, iz bijede: da po- 
bjegne iz nevolje svoje zbilje i da dođe lakše u grad, gdje se 
nada boljemu. 

Građanin oblači selj'ačko ruho za zabavu, da kao »mužek« 
pobudi nečiju veselost i da naglasi, da tim činom sebe unižava. 

Jasno je, gdje je tu etika! 

Kazalište je vršilo u historiji čovječanstva samo onc^a svoju 
visoku misiju, kad je ispovijedalo i propagiralo najviša etička 
načela. 

Savremena »stilizirana groteska«, »parodija« i slični proiz- 
vodi duhovno paralizirane civilizacije predaleko su odmak- 
nuli od pojma »etičkih načela«, pa nije ni čudo, što — ova- 
kovi kakvi jfesu — ne ispunjavaju svoje prosvjetne misije. 


Dospjeli smo dotud, da kažemo, kojim bi se isprav- 
nijim putem moglo doći do realizacija na sceni, koje 
bi bile bliže narodu. 

Prije svega bi morali sadržaji dati onakav život, 
kakvim seljak zaista živi, ili bar takav život, kakav 
može zamisliti seljačka fantazija. Pravi život seljaka 
možemo proučavati na izvoru. Seljačku fantaziju mo- 
žemo upoznati iz »Zbornika za narodni život i obi- 
čaje«, iz narodne poezije, iz pripovijedaka, priča, 
gatka, basna, iz narodnih šala, zagonetaka, te iz na- 
rodnog vjerovanja i poslovica. 

Navest ću samo nekoliko pojava, koje je stvorila 
seljačka fantazija. 

Seljački narod zna za vrače, bajalice, vješce i vje- 
štice, vilenjake, repače, čaratane, grabancijaše, vuko- 
dlake, vjedogonje, vile, suđenice, moru, kugu, noćniku, 
sreću, karakondžolu, buru, nedjelju, smrt i pasoglavce. 
Te su pojave u narodu personificirane, njima je na- 
rodna fantazija odredila izvjesnu moć, koju primje- 
njuju na ljude. 

Evo, koliko je tu bogatstvo, a koliko je mršava i 
ograničena fantazija onih, koji nam prikazuju sa scene 
»stiliziranog« seljaka i njegov duševni svijet. 

Na primjeru najvećeg njemačkog glazbenog dramatičara 
Richarda Wagnera možemo se uvjeriti, kako se može daleko 
razviti elemente narodnog mita i vjerovanja. Njegovo djelo 
»Prsten Nibelunga«, koje ispunjava četiri pune večeri u ka- 
zalištu (»Rheingold«, »Walkiire«, »Siegfried« i »Gotter- 
dammerung«), zasnovano je na germanskom mitu o Nibelun- 
gima. Genij Wagnerov dao je priprostoj fabuli duboke čo- 
vječne biljege, pa je — stvarajući glazbenu velepjesan Ger- 
manstvu — 9tvorio djelo trajne vrijednosti. 

Slavenstvo još nema glazbenog zrcala svoje duše u tako 
savršenom obliku, premda je epski i lirski talenat Slavena 
znatan. 

Sve dok ne bude našim umjetnicima jasno, čega 
treba narodu za život, kako seljak radi i kako se od- 


27 


mara,, tko je narodu mio, a tko mrzak, što mu je pravo, 
a što krivo, kako se seljak veseli i žalosti, o čemu sna- 
tri, čega se boji i čemu se on nada, dotle neće nasta- 
jati ni u umjetnosti djela, od kojih će imati narod bilo 
kakove koristi, i — a to je glavno, — to neće i ne može 
biti narodna (dakle ni hrvatska) umjetnost. 

Ne mislim s time kazati, da izvan seljačkog života 
nema uslova za umjetničko stvaranje, ali takovo stva- 
ranje pripada civilizaciji, koja je — kozmopolitska. 

Sve tečevine civilizacije su k nama importirane. 
Mnogi građanin još ni ne zna, kako da se ispravno 
služi s njima. 

Naša nauka nije ni opsežna, ni toliko razrađena, da 
bi se moglo govoriti o nekom tipu naše civilizacije. Sve 
što znamo, učimo od drugih. Nosimo svoju glavu s tu- 
đim sadržajem. 

Seljak, koji je kazao, da je »glava starija od 
knjige«, ima već svoju tradicionalnu kulturu. Ta je i 
nama bliža od ove primljene. 

Nedavno su hrvatski kulturni radnici konstatirali u 
jednoj predstavci potrebu i izrazili želju, da se for- 
mira na svim područjima kulturnog života iz narodne 
pjesme, priča, poslovica, veziva, običaja, pa i iz go- 
spodarskog (zadružnog) života hrvatski izražaj u 
književnosti, glumi, filozofiji, likovnoj umjetnosti, ar- 
hitekturi, pa i u ekonomici i u pravu. To je moguće, 
ali je za to potrebna znatna kulturna reorientacija. 

Muzičari su na tom putu postigli do danas već i 
uspjehe, a držim, da to ne bi bilo teško ni drugima 
■ — pod uvjetom, da se vratimo u kulturni krug, iz ko- 
jega smo se odbili. 

Ako je današnje doba zaista presudno za evropsku 
civilizaciju, ako ono obara mnoge duhovne tečevine, 
koje su dugo stvarane i građene, ako imamo i mi po- 

stati žrtve propadanja jedne civilizacije i njezine kul- 
ture, još nam uvijek preostaje, da se sklonimo u krilo 
svoje samorodne narodne kulture. 

Treba pažljivo ispitati, kakova je to kultura, i onda 
joj odrediti mjesto uz druge kulture, a ne pod dru- 
gima. 

Tako ćemo saznati, ima li narod, i koliko ima u 
svom biću uvjeta za život i razvitak. 

Tko se osjeti pozvan da tu doprinese bilo kakav svoj 
udio, naći će u svim granama znanja i umjetnosti veoma 
široko polje za rad. 

Ne valja nasjesti parolama neupućenih, koji iz ne- 
znanja podcjenjuju sve manifestacije narodne kulture, 
svrstavajući ih u okove nenarodne i površno shvaćene 
riječi : — folklore. 

Kako se manifestira taj »folklore«, recimo, na sceni 
našeg glazbenog teatra, kazao sam prije. Nepozna- 
vanje predmeta i neodgovornost rađaju uvijek indife- 
rentnošću. 

Braniti narodnu kulturu, proučavati je pažljivo i raz- 
rađivati njezine elemente, znači vezati svoju budućnost 
uz narodnu prošlost i cijeniti onu većinu, koja s nama 
tvori narod. 

Suradnici »Sklada« su se dali na taj posao, jer znaju: 

»Ako se ne puše, oganj se ne užiže !« 


(Preštampano iz »Sklada« s naknadnim bilješkama, koje su otisnute 
sitnijim slovima, i s dodatkom: Zadruga SKLAD i smotra »Sklad«) 

Zadruga SKLAD i smotra »Sklad« 

H. — Zadruga SKLAD osnovana je početkom 
svibnja 1931. kao reakcija na djelovanje Autor-cen- 
trale i UJMA, a djelovati je počela početkom 1932. 

UJMA = [/druženje /ugoslavenskih Muzičkih tutora 
s reprezentacijom u Zagrebu, a s poslovnicom u Beogradu. 

Naravski, to je za osnutak SKLAD-a bio samo po- 
vod, a uzroci su (kao uvijek!) bili dublji, pa im je 
— kako se to već iz Grgoševićeva predavanja vidi — 
korjenje sezalo do najvažnijih problema sadašnjice. 

Zakon o zaštiti autorskog prava, donesen u Beo- 
gradu dne 24. XII. 1929., izrađen je tako, -da bude 
u vezi s bernskim konvencijama, koje već decenijima 
vrijede u civiliziranoj zapadnoj Evropi. A te bernske 
konvencije imaju osigurati dohodak onim zapadnja- 
cima, koji u »zaostalim« zemljama vrše »kulturnu« 
misiju ... I proglasili su načelo : Tko se služi djelima 
autorova uma, neka plati, i to svaki puta neka plati . . . 
Posao, profesije — zarada, tantijeme . . . 

Zar ne, načelo — bar na prvi pogled — sasvim 
ispravno. Ali u provedbi dogodilo se — i dnevno se 
događa — ovo: 

Narodna popijevka, melodija, koju je narod svojom 
kolektivnom dušom stvarao i usavršavao stoljećima — 
pa joj je taj narodni kolektiv i autor! — svidi se jed- 
nomu modernom glazbeniku. On ju zapiše, možda 
nešto »promijeni, »popravi« je ili pokvari . . . Ali tim 


joj on odmah postane »individualni« autor, a narod — 
pravi i prvotni autor — ako hoće da tu pjesmu javno 
pjeva, mora da plaća onomu, tko si je tu melodiju za 
operaciju »posudio«, dotično onoj organizaciji ili »po- 
slovnici za iskorisćivanje ( !) autorskih prava«, u kojoj 
je taj novi (»individualni«) autor upisan... Sukob 
civilizacije s narodnom kulturom ! . . . 

SKLAD se tu stavio na stranu narodne kulture, pro- 
glasivši je svojim temeljem. 

Već iz toga slijedi načelo SKLAD-a, da bi za ama- 
tere — naročito za one, koji unapređuju narodnu 
(autohtonu, samorodnu, samoniklu) kulturu — trebalo 
vrijediti drugo (blaže) mjerilo, nego za profesionale, 
koji su redovito širitelji kozmopolitske civilizacije na 
štetu narodne kulture. 

To je jedno, a drugo je ovo: Kad čovjek kupi knjigu 
— svejedno, jesu li to pjesme, roman, rasprava, zbirka 
zakona, riječnik itd. — plati je jedamput, a upotre- 
bljava, koliko puta mu treba. Autorske tantijeme na- 
miruje izdavač — već prema tomu, koliko je izdanja i 
koliko primjeraka. 

Ovo načelo usvojila je zadruga SKLAD, naročito za 
zborne skladbe, koje je u prve tri godine isključivo i 
izdavala. Zato svako pjevačko društvo (zbor) smije 
neograničeno pjevati SKLAD-ove kompozicije, ako 
od SKLAD-a nabavi za sve svoje pjevače dionice — 
a dionice stoje samo 50 para po stranici — i ako je 
pretplatnik na smotru »Sklad«. (Pretplata Din 100 go- 
dišnje. Tko plati pretplatu unaprijed, a dionice odmah, 
dobiva još 20% popusta.) 

Jedino ograničenje za pjevače jest, da ne smiju note pre- 
pisivati ni posuđivati, nego moraju, kad im se poderu, naba- 
viti od SKLAD-a nove. 

Od dionica dobiva autor 50% brutto, a sa 50% se 
namiruju troškovi. Dakle — najpravedniji princip: 
čije skladbe se više pjevaju, taj dobiva veće tantijeme. 

Ali — u reviji »Sklad« i sa zadrugom SKLAD mogu 
surađivati samo nezavisni autori t .j. takvi, koji nisu 
članovi nikakve organizacije za i»skorišćivanje« autor- 
skih prava, naročito Autor-centrale i UJMA. 

»Nezavisnim« proglasili smo suradnike SKLAD-a 
zato, jer oni slobodno raspolažu djelima svoga uma, 
a sa SKLAD-om prave posebni ugovor redovito samo 
za one skladbe, koje izlaze u smotri »Sklad«. Naprotiv 
članovi UJMA (i sličnih organizacija) već samim svo- 
jim pristupom! prenose pravo disponirati sa svojim 
djelima na dotičnu organizaciju te su s gotovim dje- 
lima vezani uz organizaciju deset godina, a i s dje- 
lima, koja napisu nakon istupa iz društva, ne smiju 
sami disponirati još godinu dana . . . 

Izraz »nezavisni« je dakle za suradnike SKLAD-a 
sasvim opravdan. 

Nezavisna — a to ovdje znači prosta od autorskih 
tantijema — je naravski i glazba onih skladatelja, koji 
su umrli prije 50 (a u nekim državama i prije 30) 
godina. Tako su slobodni naročito: Palestrina, Vitoria 
Orlando di Lasso, Handl (Petelin), Pergolese, Scar- 
latti, Handl, Bach, Haydn, Mozart, Beethoven, Schu- 
man, Mendelssohn, Schubert, Weber, Chopin, Gounod, 
Wagner, Liszt, Smetana, Moniuszko, Bortnjanski, 

Glinka, Čajkovskij Pintarić, Livadić, Jar- 

nović, Lisinski, Vancaš, Eisenhut itd. 

Svi ovi pokojni skladatelji nezavisni su, te se od njihovih 
djela ne plaćaju nikakve tantijeme, ako se izvode točno onako, 
kako ih je odnosni autor komponirao. Ako se pak ta djela 
izvode onako, kako ih je »priredio« i »modernizirao« koji 
zavisni muzičar, onda potpadaju i ta djela pod zakon za za- 

štitu autorskih prava — radi ovoga sekundarnog autora — 
slično kao i narodne popijevke . . . Tako je došlo do toga, da 
je u pet godina za autorske tantijeme ubrano, kako nas uvje- 
ravaju, svega oko Din 10,000.000. Od toga je potrošeno naj- 
više na režiju i otplatu uloženog kapitala, mnogo se plača 
inozemnim autorima (za šlagere!), a zagrebački kompozitori 
dobili su možda 2% . . . 

Zato je najbolje potražiti kod SKLAD-a informacije 
o tom, koje se skladbe smiju izvoditi bez naplate 
autorskih tantijema. 

Nezavisni autori oko SKLAD-a proglasili su za instru- 
mentalna djela moratorij i ako ih izvode profesionalni muzi- 
čari. A doskora će se to pitanje riješiti sporazumom svih inte- 
resenata. 

Izrazu »nezavisni autori« daje se katkad i to zna- 
čenje, da su kompozitori oko SKLAD-a nezavisni od 
svih glazbenih »škola« i »uzora«, da žele na temelju 
narodnih melodija kao autohtonog narodnog izraza i u 
većim glazbenim djelima formirati i utvrditi hrvatski 
glazbeni izražaj. Zato ih neki i zovu »autohtonisti«. 
Takvi nezavisni autori nastavljaju djelo Vatroslava 
Lisinskoga. Ali — o tom vidi više u Grgoševićevom 
predavanju. 

Od godine 1932. izdaje zadruga SKLAD u redak- 
ciji svoga osnivača, predsjednika i urednika R. Matza 
kao dvomjesečnik smotru »Sklad«, koja ima dva dijela : 
glazbeni (s notama za zbor, za klavir, gusle itd.) i 
tekstovni. U ovom drugom (tekstovnom) dijelu izlaze 
stručni i ideološki članci o zadaći, o radu i o uspje- 
sima zadruge SKLAD, pa bi to svaki naš inteligent 
morao poznavati. Ovdje spominjemo naročito članke: 
Zadaća » Sklada «, Područja hrvatskog glazbenog izra- 
žaja, Nezavisni autori i izvađači, Ideologija SKLAD-a 
(Zašto i kako je nastao SKLAD? — Hrvatski glaz- 


beni izražaj — Narodni plesovi), SKLAD kao ideja 
i kao akcija, Hrvatska pjevačka društva i »Sklad«,, 
SKLAD i Gradišćanski Hrvati, Čistimo svoje duše na- 
roda radi! Razlikujmo dobro! (o bilježenju primora 
skih i istarskih narodnih melodija), Dva svijeta, Rezul- 
tati poštenoga rada, Hrvatska pučka popijevka, ples i 
glazba u Podravini, Nema sale, Dva naša koncerta 
(G. D. I. i »Kuhač«), Pojačanim elanom na daljnji 
posao (»Trebević« i »Neven«), Hercegovačka pjesma, 
Naša je djelatnost povećana (suradnja s Maticom 
hrvatskih kazališnih dobrovoljaca), Međunarodni od- 
bor za pučku glumu, Dinamika SKLAD-a, SKLAD 
će i dalje — svojim putem (Dokumenti o pregovorima 
SKLAD-a sa Centralnom zadrugom i UJMA), »Ne- 
venova« turneja, Solidarnost do kraja, SKLAD i cr- 
kveno pjevanje, SVI TREBA DA POSTANEMO 
SUBJEKT KULTURNOG STVARANJA, Kaza- 
lišni dobrovoljci u inozemstvu, Za koga i o čem pjevate, 
Počeci hrvatskoga kazališta u Zagrebu, Bilanca jedne 
sezone, Neka govore činjenice (Životopis maestra 
Fallera), Ing. Franjo Dugan i »Skladov« pokret, Moje 
djelovanje (Grgošević), Razgovor o glumi, Za uspo- 
stavu Hrvatskog pjevačkog saveza (Predstavka 54 
kulturnih radnika Kr. Namjesništvu), Muzika našega 
sela, Problem naše crkvene muzike, Ista ideja — novi 
poslovi, Istarski narodni ples »Balun«, Odnos kompo- 
zitora prema primarnim produktima autohtone mu- 
zičke kulture, Profesionalno kazalište i kazališni dobro- 
voljci, Prikaz predstava (Nagrada, Prve novne, Nije 
vsaki cepeliš za vsaku nogu, Zimsko sunce, Nepoznat, 
Iva i Tončić, Čovjek), Popis kompozicija (Duganovih, 
Grgoševićevih, Žgančevih, Špoljarovih, Ivšićevih), Iz- 
vadci iz »Glume«, Rad kazališnih dobrovoljaca, Iz pje- 
vačkih redova itd. — Te su članke napisali: Rudolf 
Matz, Zlatko Spoljar, Zlatko Grgošević, Rudolf Her- 

ceg, Andrija Kovačević, Slavo Janković, dr. Stjepan 
Hefer, đr. Josip Gunčević, Rudolf Taclik, Pero Luka- 
nec, fra Branko Marić, Aleksandar Freudenreich, đr. 
Mihovil Katanec, Viktor Rudolf, Nikola Faller, dr. 
Miro Majer , dr. Vinko Žganec i Ivo Kokot. 

Kako se iz ovoga vidi, »Sklad« je dosad — uz opće kul- 
turne probleme — donosio rasprave i prikaze samo s glazbenog 
i scenskog područja, a od sada smo pripravni donositi članke 
sa svih područja kulturnog života, ako unapređuju 
SKLAD-ova načela obzirom na narodni izražaj i kulturnu 
individualnost. 

U glazbenom dijelu »Sklada« izišle su ove zborne 
skladbe : 

Broj naprijed označuje redni broj partiture (Partiture 
označene s abcd . . . naručuju se samo sve zajedno.) L = 
lako izvediva skladba, LL = vrlo lako, S = srednje, T = 
teško, TT = vrlo teško, m = muški zbor, mj = mješoviti. 
Broj na koncu veli, koliko stranica ima partitura. 

1. Špoljar: Podravska suita (mj.) L, 6 

2. Špoljar: Pet je kumi (m) S, 2 

3. Dugan ml.: Zahvalnica (mj) S, 4 

4. ab Taclik: Zima (mj) S, Jezuš je sadil (mj) 
L, 2 

5. ab Taclik: O ti lane (m) L, Ivanska popevka 
(mj) L, 2 

6. Matz: Jutro (mj) TT, 6 

7. Matz: Poskočnica (m) LL, 2 

8. Špoljar: Oranje (m) S, 2 

9. Matz: Narodna (mj) T, 6 

10. Matz: Nadgrobnica (mj) S, 2 

11. Grgosević: Koledarska (mj) T, 6 

12. Brkanović : Bokeljsko kolo (mj) S, 2 

13. Vrbovski: Dorica pleše (m) S, 4 

14. Vrhovski: čiča Time (m) S, 4 

15. Brkanović: Lička suita (mj) S, 8 

16. abcd Dugan ml.: Gradišćanke (mj) S, 4 (Černi 
oblak, Grišno nose, Daleki su puti, Nisam mislio). 

17. Špoljar: Cvala jesi roža (mj) S, 2 

18. abc Vuković: Oj Jelena (m) L, Je li suđeno (m) 
L, Kad sam ja z brižića (m) L, 2 

19. Špoljar: Pod onom gorom zelenom (m) L, 6 

20. Špoljar: Visoko nebo kinčeno (mj) S, 8 

21. Špoljar: Kriješ (mj) T, 12 

22. Špoljar: Svatovske (mj) S, 8 

Partiture 19 — 22 izdao je autor u svojoj nakladi, a 
SKLAD ih je preuzeo naknadno, pa se i dobivaju pod istim 
uvjetima. 

23. Matz: Silna kiša udarila (mj) T 

24. Matz : Tri pjesme iz dubrovačke renesanse (mj) S 

25. Matz: Hrvatske božične pjesme (mj) L 

26. Špoljar: Na livadi (mj) S 

27. Matz: Narodna tema s varijacijama (m) S 

28. Matz: Ženski zborovi I. L 

29. Matz: Ženski zborovi II. S 

Partiture 23 — 29 izišle su u Hrvatskoj Narodnoj Pjesmi, 
pa je i nje SKLAD preuzeo naknadno. Dobivaju se uz cijenu 
Din 3 po dionici (t. j. po pjevaču). 

30. abc Špoljar: Hajd idemo (mj), Sejala je Jana 
(mj) S, Drernle mi se majka (mj) S, 4 

31. Brlić: Ovim šorom (mj) S, 4 

32. Krnic: Koledari (mj) S, 6 

33. ab Grgosević: Soldačka (m) L, Težačka (m) L, 2 

34. Taclik: Gradišćanke (mj) S, 8 

35. ab Matz: Molitva gradišćanskih Hrvata (m i 
mj) L, Hrvatski pjevački pozdrav (m i mj) 
LL, 2 

36. abcd Žganec: Bunjevačke pisme (mj) S (Ej ker 
i Senta, Skuhala je čavka, Mi selu idemo, Loptala 
se Ana), 8 

37- Jankovič: Starovirske pismice (mj) S, 6 

38. ab Lovrić: Cico moja (m) S, Dika piše (m) S, 2 

39. Dugan ml. : Tri bosanske (m) S, 4 

40. Stepanov: Slavonski momački zbor (m) S, 2 

41. Taclik: Bosančica (mj) S, 6 

42. Toth: Kumek z voli (mj) S, 2 

43. abcdef Dugan ml.: Srijemske (mj) S, (Žete- 
lačka, U kolo, Svatovska, Koledarska, Bećarska, 
U mog dike) 10 

44. ab Krme: Ružo cvati, dika pati (mj), Kroz čar- 
šiju prođe miljenče (mj), 6 

45. Matz: Jasenčice (mj), 4 

46. ab Lovrić: Šino kisni (m), Ori zelja (m), 2 

47. ab Dugan ml. : Dva zbora na teme i tekstove iz 
Bosne (mj), (Ta se livada, Ženidba Čejvan 
age) 10 

48. špoljar: Bosanska suita (mj), 6 

49. Faller: Pjesma rodnoga kraja (m), 2 

50. Matz: Sunčeva ženidba (mj), 12 

51. Matz: Njemu (m), 2 

52. abc Žganec: Drma mi se šubara (m), Diko, oči, 

’ oš do veće doći? (m), Marice, divojko (m), 2 

53. abc Žganec:. Šolkačke (mj), (U mog dike oči 
povelike, Ej, kad dvoje volu . . . , Nisam znala, 
nisam virovala . . .) 8 

54. Matz: Pjesma o JeleČHplanini (mj), 4 

55. ab Žganec: Dvije šokačke, (Krastavca, Dura, 
dura, dorate) 4 

56. Matz: U našem selu . . . (mj), 4 

57. Matz: Pjesme iz Slavonskog Broda, 8 

Svi nezavisni autori oko »Sklada« imaju na stotine razli- 
čitih skladba, koje nijesu izišle u »Skladu«. Informacije o 

tom, gdje se te njihove skladbe mogu dobiti i uz koje uvjete, 

daju autori sami i zadruga SKLAD, 


Početkom 1935. počeo je »Sklad« donositi i redo- 
vite (besplatne) priloge za klavir. Dosad su izišli: 
Grgošević: Suita za klavir (IV. tempo), 2 
Matz : Dječja suita u 6 stavaka, 

U bašći (tri stavka za gusle i klavir) 

Stara ura igra polku 

Tim se znatno povećava broj »Skladovih« interesenata. 
Gdje u kući ima klavir, trebao bi biti i »Sklad«. 

Osim tih redovitih izdanja u smotri »Sklad« poku- 
šala je zadruga SKLAD izdavati i posebne zbirke. 
Kao prvu takvu zbirku odlučio je izdati 100 HRVAT- 
SKIH NARODNIH PJESAMA, koje bi svi pje- 
vački zborovi imali stalno na repertoaru, pa bi time 
pjevači-amateri bili »u stalnom kontaktu s kolektivnim 
stvaraocima narodne kulture, naročito glazbe«. 

Dosad je od ove zbirke izišao samo prvi svezak 
»25 muških zborova« s ovim sadržajem: 

1. Jačka (iz Gradišća — Burgenland), Rudolf Matz 

2. Svatovska (iz Gradišća), Rudolf Matz 

3. Jačka (iz Gradišća), Rudolf Matz 

4. Momačka (iz Gradišća), Rudolf Matz 

5. Danajka o djevojci (Vir. Drenovica), Zl. Špoljar 

6. Danajka 0 junaku (Novigrad Podr.), Zl. Špoljar 

7. Kolo (iz Srijema), Franjo Dugan ml. 

8. Bečarska (iz Srijema), Franjo Dugan ml. 

9. Svatovska (iz Srijema), Franjo Dugan ml. 

10. Svatovska (iz Jasenovca), Zlatko Grgošević 

11. Kolo (iz Jasenovca), Zlatko Grgošević 

12. Šaljiva (iz Međimurja), Franjo Dugan ml. 

13. Soldačka (iz Međimurja), Franjo Dugan ml. 

14. Rugalica (iz Međimurja), Franjo Dugan ml. 

15. Jadovanka (iz Like), Zlatko Špoljar 

16. Podoknica (iz Hrv. Primorja), Zlatko Špoljar 

17. Podoknica (iz Dalmacije), Zlatko Špoljar 

18. Podoknica (iz Dalmacije), Zlatko Špoljar 

19. Težačka (iz Lobora), Zlatko Grgošević 

20. Svatovska (iz jaskanskog kraja), Zl. Grgošević 

21. Svatovska (iz Lobora), Zlatko Grgošević 

22. Momačka (iz Bosne), Rudolf Matz 

23. Kolo (iz Livna), Rudolf Matz 

24. Bećarska (iz Livna), Rudolf Matz 

25. Kolo (iz Bosne), Rudolf Matz 

Ove skladbe — 25 muških zborova — mogu se dobiti 
sve zajedno (u knjižici), a stoje za pretplatnike »Sklada« 
samo 10 dinara po pjevaču. (Za ostale stoji svezak Din 36.) 

Već godine 1931. izdana je u Subotici na proslavi 
»Nevenove« đesetgodišnjice parola, da se priređuju 
koncerti samih nezavisnih autora, jer samo onda, ako 
na programu nema nijedne zavisne skladbe, — samo 
onda ne treba plaćati nikakvih tantijema. Ipak, ove 
parole držala su se konsekventno samo nekoja pjevačka 
društva. Ovisilo je mnogo o ukusu i o pripadnosti zbo- 
rovođa, nešto o svijesti i brižljivosti društvenih uprava, 
a još više o ovome : 

Provincijalna društva ne drže gotovo nigdje samih 
koncerata. Redovito je poslije koncerta zabava s ple- 
som. A plesna (moderna) glazba bila je do nedavno 
bez iznimke zavisna ... I sad, ako UJMA i Autor- 
centrala nisu mogle zaračunati tantijeme za koncertnu 
glazbu, zaračunale su tim obilnije plesnu. I radi toga, 
jer su se tantijeme morale ovako i onako plaćati, stav- 
ljali su i dobronamjerni zborovođe na program uz ne- 
zavisne i po koju zavisnu skladbu. Tomu se moglo po- 
moći jedino tako, da SKLAD počne izdavati i neza- 
visnu plesnu glazbu. 

I zaista, godine 1933. izdao je SKLAD poseban 
album »Plesna glazba nezavisnih autora« sa 1 1 plesnih 
komada, skladanih za klavir, i to : 

1. Matz: Zagrebačko kolo 

2. Stenzel: Ljubica (tango) 

3. Košćica: Dođi mi (tango) 

4. Toth:Turofox (slow-fox) 

5. Stenzel: Vrnulo to se nebu (engl. waltz) 

6. Kaplan: Mary (engl. waltz) 

7. Košćica: Kad svane dan (foxtrot) 

8. Stenzel: More (engl. waltz) 

9. Toth: Mura tango 

10. Košćica: Extra (slow-fox) 

11. Stenzel: Nikad ne ((foxtrot) 

Cijena za čitavu zbirku Din 24. Pretplatnici »Skla- 
da« smiju si glazbu (za lim, tambure itd.) udesiti 
prema svojim priliikama (od »nezavišnjaka« dakako!). 

Baš se sad radi na tom, da SKLAD izda i instrumentacije 
svih ovih i novih nezavisnih plesnih komada za jazz, za lim, 
tambure itd. Time će se znatno olakšati posao ne samo pje- 
vačkim društvima, nego i pojedinim kapelama, a pogotovo 
vlasnicima lokala. 

Istina, ovi plesovi nisu čisti produkt autohtone na- 
rodne kulture, koja je izlazna točka (a ujedno i ko- 
načni cilj) SKLAD-u kao pokretu. Ali — tomu je 
kriv nalet civilizacije, koji narodnih plesova — kolo, 
drmeš itd. — nije u salon pustio, dapače ih je istisnuo 
iz mnogih sela . . . Tu čeka muzičare i koreografe velik 
posao. 

U zadnje doba učinjeno je i tu nešto. Na ovogodiš- 
njoj zabavi »Napretka« izveden je prviput »Balun«, 
hrvatsko narodno kolo iz Istre. Glazba (izvadak za 
klavir) i opis s koreografskim podacima izišli su u 
»Skladu« broj 1. za godinu 1935. Mi smo pripravni 
donositi takve narodne plesove redovito, ako ih inte- 
resenti budu — tražili . . . Dapače, SKLAD je pripra- 
van organizirati (najprije u Zagrebu, a onda i po pro- 




vinciji) takve narodne zabave, na kojima će biti sav 
program narodan i na umjetničkoj visini; sa samim 
narodnim plesovima i isključivo u narodnim nošnjama. 
Treba samo steći uvjerenje, da publika to hoće i da 
ne će biti — deficita . . . 

Bio bi dakako lijep običaj, da vodeća kulturna društva 
(kao Napredak, Hrvatski Radiša, Hrvatska Žena, Šokadija 
itd.) na svojim zabavama izvedu uvijek po jedan novi na- 
rodan ples. Nezavisni autori će im u tom pomoći. 

A dok takvih narodnih plesova nema, omogućuje 
SKLAD svim interesentima običnu plesnu glazbu ne- 
zavisnih autora, — prostu od tantijema. 

Od jeseni 1933. surađuje SKLAD i s Maticom hr- 
vatskih kazališnih dobrovoljaca, pa je smotra »Sklad« 
i njihovo glasilo, — * makar to još ne znači, da su sva 
društva, koja priređuju predstave, zaista i pretplatnici 
»Sklada« . . . 

Ta je kooperacija nastala naročito radi toga, jer su 
svi svijesni kazališni dobrovoljci na svijetu (pa i naj- 
brojniji: engleski) udruženi u Međunarodni odbor za 
pučku glumu — sa sjedištem u Pragu — prema istim 
načelima, koja ispovijeda SKLAD t. j. po pripadnosti 
narodu kao kulturnoj individualnosti . 

Kako kazališni dobrovoljci djeluju i kako treba da 
djeluju idejno i tehnički, — to je sve opisano u velikom 
djelu »Gluma«, koje je napisao Aleksandar Freu- 
de n r e i c h, a izdao SKLAD. 

O »Glumi« je napisao predsjednik Međunarodnog 
odbora za pučku glumu, da bi je trebalo prevesti bar 
na sve slavenske jezike, a mi tvrdimo, da bi je trebao 
poznavati bar svaki inteligentan Hrvat. 

»Gluma« stoji Din 130, naručuje se kod zadruge SKLAD 
(ili kod pisca: A. Freudenreich, Zagreb, Gajeva ul. 2b, VI. 
kat), a pretplatnici smotre »Sklad«, koji su pretplatu nami- 
rili, imaju 20% popusta. 

Hoće li Matica hrvatskih kazališnih dobrovoljaca 
uspjeti u svom »pučkom« (t. j. narodnom) smislu, — 
to ovisi o dramskim autorima. Hoće li pak oni moći 
formirati naš narodni izražaj na sceni, ili će i dalje 
imitirati strane »velike uzore,«, to se danas još ne zna. 
A to je naš glavni problem ne samo u drami i glazbi 
— kako je to obrazloženo u Grgoševićevom preda- 
vanju — nego i u likovnim umjetnostima, u literaturi 
filozofiji, pravu, ekonomici itd. 

Javnost se može i tu nadati najviše od mlađih i naj- 
mlađih . . . 


NAKLADA SKLADA , ZAGREB , MESNIČKA UL. i 5 
TELEFON g8-62 


Matica hrvatskih kazališnih dobrovoljaca (Zagreb, 
Gajeva ul. 2 b nabavlja i šalje glume hrvatskih i osta- 
lih autora svojim članovima, i to: štampane uz knjižar- 
sku cijenu, nestampane uz trošak prepisivanja te uz na- 
platu poštarine i administrativnog troška od Din 10 po 
narudžbi. 

Naručite: A. Freudenreich : »GLUMA«, stručni 
priručnik za ideologiju i praktičnu primjenu hrvatske 
pučke glume«. Cijena Din 130. Dobiva se i na otplatu. 

Albini-Bach-Freudenreich : REPERTOAR KAZA- 
LIŠNIH DOBROVOLJACA, u kojem je opisano 160 
gluma podesnih za izvedbu na pozornicama kazališnih 
dobrovoljaca. 

Narudžbe slati na : MHKD, Zagreb, Gajeva ul. 2b. 


»i Seljački svijet« je mjesečnik za primarne producente ma- 
terijalnih dobara — t. j. za seljake — onako, kao što je 
»Sklad« smotra za primarne producente duhovnih dobara. U 
»Seljački svijet« pišu najviše seljaci sami. Uređuje ga i izdaje 
Božidar Magovac, a stoji godišnje Din 40. Za seljake od 
pluga i motike (t. j. takve, koji nisu drugdje organizirani na 
pr. kao trgovci, gostioničari itd.) Din 20. — Pojedini broj 
stoji Din 4. Uredništvo i uprava u Zagrebu, Jordanovac 3. 

